కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
అదే మౌంట్ ఎవరెస్ట్, భారత గడ్డ మీద గెలిచినప్పుడే మేం గ్రేట్
భారత్‌ను వారి సొంత గడ్డ మీద టెస్టుల్లో ఓడించినప్పుడే ఆస్ట్రేలియా జట్టును గ్రేట్ అనగలమని కొత్త కోచ్ జస్టిన్ లాంగర్ అభిప్రాయపడ్డాడు.
Samayam Telugu | Updated:
May 3, 2018, 06:55PM IST
అదే మౌంట్ ఎవరెస్ట్, భారత గడ్డ మీద గెలిచినప్పుడే మేం గ్రేట్
భారత గడ్డ మీద టెస్టు సిరీస్ గెలిస్తేనే ప్రస్తుత ఆస్ట్రేలియా జట్టు ‘గ్రేట్’ అని ఆసీస్ కొత్త కోచ్‌ జస్టిన్ లాంగర్ తెలిపాడు. మూడేళ్ల కాలంలో భారత్‌ను ఓడించగలిగితేనే తమది గొప్ప జట్టని లాంగర్ చెప్పుకొచ్చాడు. డారెన్ లీమన్ కోచ్ పదవి నుంచి తప్పుకోవడంతో.. ఆ పదవిని చేపట్టనున్న లాంగర్ ముందు ఎన్నో సవాళ్లు ఉన్నాయి. కానీ భారత ఉపఖండ పర్యటనే ప్రధాన సవాల్ కానుంది.
రానున్న రోజుల్లో మేం వరల్డ్ కప్, టీ20 వరల్డ్ కప్‌లతోపాటు రెండు యాషెస్ సిరీస్‌లు ఆడాల్సింది. తలుచుకుంటేనే కాస్త జంకుగా ఉందని లాంగర్ మీడియాతో చెప్పుకొచ్చాడు. కాస్త ముందుకెళ్తే.. టెస్ట్ సిరీస్ కోసం 2021లో భారత పర్యటన ప్రధానం కానుంది. దీనికి మూడు నాలుగేళ్ల సమయం ఉంది. భారత్‌ను వారి సొంత గడ్డ మీద ఓడిస్తే.. మమ్మల్ని మేం అత్యుత్తమ జట్టుగా పరిగణిస్తామని లాంగర్ తెలిపాడు.
గిల్‌క్రిస్ట్ నాయకత్వంలోని ఆసీస్ జట్టు భారత్‌ను వారి సొంత గడ్డ మీదే 2-1 తేడాతో ఓడించింది. 2004 నాటి ఆ విజయమే నా కెరీర్లో మౌంట్ ఎవరెస్ట్ లాంటిది. ఇండియాలో టెస్ట్ సిరీస్ నెగ్గితే ఆస్ట్రేలియా ఖ్యాతి తిరిగి ఇనుమడిస్తుందని లాంగర్ అభిప్రాయపడ్డాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.